CELEX: 32005R0432
Language: fi
Date: 2005-03-16 00:00:00
Title: Komission asetus (EY) N:o 432/2005, annettu 16 päivänä maaliskuuta 2005, asetuksista (EY) N:o 596/2004 ja (EY) N:o 633/2004 poikkeamisesta vuonna 2005 vientitodistusten myöntämisajankohtien osalta muna- ja siipikarjanliha-alalla

17.3.2005   
            
            
               FI
            
            
               Euroopan unionin virallinen lehti
            
            
               L 71/63
            
         
      KOMISSION ASETUS (EY) N:o 432/2005,
   annettu 16 päivänä maaliskuuta 2005,
   asetuksista (EY) N:o 596/2004 ja (EY) N:o 633/2004 poikkeamisesta vuonna 2005 vientitodistusten myöntämisajankohtien osalta muna- ja siipikarjanliha-alalla
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon muna-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2771/75 (1) ja erityisesti sen 3 artiklan 2 kohdan,
   ottaa huomioon siipikarjanliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2777/75 (2), ja erityisesti sen 3 artiklan 2 kohdan,
   sekä katsoo seuraavaa:
   
               (1)
            
            
               Yksityiskohtaisista säännöistä vientitodistusjärjestelmän soveltamiseksi muna-alalla annetun komission asetuksen (EY) N:o 596/2004 (3) 3 artiklan 3 kohdassa ja yksityiskohtaisista säännöistä vientitodistusjärjestelmän soveltamiseksi siipikarjanliha-alalla annetun komission asetuksen (EY) N:o 633/2004 (4) 3 artiklan 3 kohdassa säädetään, että vientitodistukset myönnetään sitä viikkoa, jonka aikana vientitodistushakemukset on jätetty, seuraavana keskiviikkona, jollei komissio ole tällä välin toteuttanut erityistoimenpiteitä.
            
         
               (2)
            
            
               Kun otetaan huomioon vuoden 2005 yleiset vapaapäivät ja Euroopan unionin virallisen lehden epäsäännöllinen julkaiseminen kyseisinä päivinä, hakemusten jättöpäivän ja todistusten myöntämispäivän välinen aika on liian lyhyt markkinoiden moitteettoman hallinnon varmistamisen kannalta. Sen vuoksi kyseistä määräaikaa on syytä pidentää.
            
         
               (3)
            
            
               Tässä asetuksessa säädetyt toimenpiteet ovat siipikarjanlihan ja munien hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Poiketen siitä, mitä asetuksen (EY) N:o 596/2004 3 artiklan 3 kohdassa ja asetuksen (EY) N:o 633/2004 3 artiklan 3 kohdassa säädetään, vientitodistukset myönnetään vuonna 2005 tämän asetuksen liitteessä mainittuina aikoina.
   Kyseistä poikkeusta sovelletaan, jollei ennen kyseisiä päivämääriä toteuteta asetuksen (EY) N:o 596/2004 3 artiklan 4 kohdassa ja asetuksen (EY) N:o 633/2004 3 artiklan 4 kohdassa tarkoitettuja erityistoimenpiteitä.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 16 päivänä maaliskuuta 2005.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EYVL L 282, 1.11.1975, s. 49. Asetus sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1).
   
      (2)  EYVL L 282, 1.11.1975, s. 77. Asetus sellaisena kuin se on viimeksi muutettuna asetuksella (EY) N:o 806/2003.
   
      (3)  EUVL L 94, 31.3.2004, s. 33. Asetus sellaisena kuin se on muutettuna asetuksella (EY) N:o 1475/2004 (EUVL L 271, 19.8.2004).
   
      (4)  EUVL L 100, 6.4.2004, s. 8. Asetus sellaisena kuin se on muutettuna asetuksella (EY) N:o 1498/2004 (EUVL L 275, 25.8.2004).
   
      LIITE
      
                  Todistushakemuksen jättöaika
               
               
                  Myöntämispäivä
               
            
                  21–25 päivä maaliskuuta 2005
               
               
                  31 päivä maaliskuuta 2005
               
            
                  2–6 päivä toukokuuta 2005
               
               
                  12 päivä toukokuuta 2005
               
            
                  9–13 päivä toukokuuta 2005
               
               
                  19 päivä toukokuuta 2005
               
            
                  8–12 päivä elokuuta 2005
               
               
                  18 päivä elokuuta 2005
               
            
                  24–28 päivä lokakuuta 2005
               
               
                  4 päivä marraskuuta 2005
               
            
                  19–23 päivä joulukuuta 2005
               
               
                  29 päivä joulukuuta 2005